تورکیه نینگ بیرلشگن ملتلر تشکیلاتی دایمی نماینده سی فریدون سینیراوغلی، تورکیه نینگ سوریه ده ترور تشکیلاتی پی کاکا/وای پی جی گه قرشی کوره شی حقیده تهمتلر قیلگن چین نینگ نماینده سی گه قتّیق ناراضیلیک بیلدیردی.
بیرلشگن ملتلر تشکیلاتی خوفسیزلیک کینگشیده گپیرگن سینیراوغلی، تورکیه نی "سوریه نینگ شمالی گه هوا هجومی اویوشتیریش، توپ آرقه لی اوروش و ییر عملیاتی باشلتیش تهدیدی بیلن عیبلب بو "هجوملرنی تیزده اداغگه ییتکیزیلیشی" بوییچه چقیریق قیلگن چین نینگ بیرلشگن ملتلر تشکیلاتی دایمی وکیلی اورینباسری گنگ شوانگ گه جواب بیردی.
سینیراوغلی،
"هیچ بیر اولکه نینگ ترورچیلیک که قرشی کوره ش بوییچه بیزگه اورگه تیش گه حقی یوقدیر. بیز چیگره لریمیزدن مدافعه ایترکن، خلقیمیزنی قوریقلر ایکن بیزنینگ نیمه قیلیشیمیز کیره کلیگی بوییچه بیریلگن بیاناتلرنی رد ایته میز" دیدی.
تورکیه نینگ تروریزم گه قرشی کوره ش قرارلیگی نینگ تینمس ایکن لیگینی، خلقینی قوریقلش و چیگره خوفسیزلیگینی تامین ایتیش اوچون کیره کلی تورلی آدیم نی آتیش گه دوام ایته جگینی معلوم قیلگن سینیراوغلی، سونگگی ایککی ییلده سوریه نینگ شمالیده پی کاکا/وای پی جی نینگ هجوملریده 500 دن آرتیق سوریه لیک نینگ حیاتینی یوقاتگن لیگینی ایتدی.
سینیراوغلی، "PKK/YPG/SDG,، شمال – شرقده خلققه باسیم قیلماقده و بولووچی بیر سیاست آلیب بارماقده. داعش گه قرشی کوره ش بهانه سی بیلن بو تروریست/بولووچی تشکیلاتنی قوللش، همه نرسه دن آلدین سوریه نینگ توپراق بوتونلیگی گه قره ته کوچلی تعهدنی قیته دن تایید قیلگن بیرلشگن ملتلر تشکیلاتی قرارلریگه ضددیر" دیب ایتدی. "
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
